O rachetă lansată de o dronă americană a lovit o mașină a ISIS-K. "Nu au existat victime civile".
Oficiali americani au confirmat duminică lansarea unei rachete asupra unor membri ai filialei afgane a grupului Stat Islamic, IS-K, anunță BBC. Oficialii americani au declarat că operațiunea, care a implicat o rachetă lansată de la o dronă, a vizat un atacator sinucigaș într-un vehicul care urmărea să efectueze un atac pe aeroportul din Kabul.
"Suntem siguri că am atins ținta pe care ne-am propus-o", a declarat un oficial militar pentru rețeaua CBS."Rapoartele inițiale indică faptul că nu au existat victime civile", a spus oficialul, adăugând: "Exploziile secundare din vehicul au indicat prezența unei cantități substanțiale de material exploziv".Un purtător de cuvânt al talibanilor a mai spus că atacul aerian american a vizat un suspect care călătorea într-o mașină, potrivit Associated Press.Informațiile vin după rapoartele care anunțau explozia unei rachete în apropierea aeroportului, dar nu este clar dacă cele două incidente sunt conectate.Un atac sinucigaș cu bombă a ucis, joi, pe aeroportul din Kabul, 170 de persoane, inclusiv 13 soldați americani.